RCI เทรดวันสุดท้าย 15 ก.ค.นี้ ก่อนเพิกถอน หลัง DCC ปิดจ๊อบเทนเดอร์ฯ
RCI เทรดวันสุดท้าย 15 ก.ค.64 ก่อนเพิกถอนออกจากตลาดหลักทรัพย์ฯ 16 ก.ค.64 หลัง DCC ปิดจ๊อบเทนเดอร์ฯ
RCI เทรดวันสุดท้าย 15 ก.ค.64 ก่อนเพิกถอนออกจากตลาดหลักทรัพย์ฯ 16 ก.ค.64 หลัง DCC ปิดจ๊อบเทนเดอร์ฯ
9 ก.ค. 2564

ตลาดหลักทรัพย์แห่งประเทศไทย (ตลท.) แจ้งการเพิกถอนหลักทรัพย์ บริษัท โรแยล ซีรามิค อุตสาหกรรม จำกัด (มหาชน) หรือ RCI ตั้งแต่วันที่ 16 กรกฎาคม 2564 เป็นต้นไป ตามที่บริษัทได้ขอเพิกถอนหุ้นสามัญออกจากการเป็นหลักทรัพย์จดทะเบียน ในตลาดหลักทรัพย์ฯ โดยหุ้นสามัญของ RCI จะซื้อขายในตลาดหลักทรัพย์ฯ เป็นวันสุดท้ายในวันที่ 15 กรกฎาคม 2564
อนึ่งก่อนหน้านี้ RCI ระบุว่า มติที่ประชุมใหญ่สามัญผู้ถือหุ้นประจำปี 2564 มีมติอนุมัติการเพิกถอนหลักทรัพย์ของบริษัทฯ ออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย โดย บริษัท ไดนาสตี้เซรามิค จำกัด (มหาชน) หรือ DCC ซึ่งเป็นผู้ถือหุ้นรายใหญ่ของบริษัท ซึ่งถือหุ้นอยู่ทั้งหมดร้อยละ 91.87 ของจำนวนหุ้นที่จำหน่ายได้แล้วของบริษัท เป็นผู้เสนอซื้อราคาเสนอซื้อ 3.90 บาทต่อหุ้น
ทั้งนี้การเพิกถอนหลักทรัพย์ของ RCI จะสามารถลดค่าใช้จ่ายในส่วนที่เกี่ยวข้องกับการดำรงสถานะเป็นบริษัทจดทะเบียน เช่น ค่าธรรมเนียมรายปี ค่าใช้จ่ายบุคลากร เป็นต้น โดยการทำคำเสนอซื้อจะเริ่มเดือนเม.ย.2564 โดยมีระยะเวลาทำการ 45 วัน